Daristanê Karacahenemî yê dewaka Meşelî ya dewa Qizilaxaçî ya qezaya Kanîreşî ya Çewlîgî de şewat vejîya. Şewato ke hema sebebê vejîyayîşê ci zelal nêbîyo çend şino vila beno.  Şarê herême da zanayene ke semedê hewnakerdişî şewatî rê mudaxaleyêk nêameyo kerdene.
6ê teşrîna verêne de daristananê Karacehenemî bi bahaneya 'asayîşî' birnayîşê daran dest pêkerdbi. Serê de Komeleya Kultur, Hetkarî, Averberdiş û Komelî (KAYY-DER) xeylêk dezgehanê komelê sîvîlî vera birnayîşê daran vejîyaybî la rixmê nêrazîbîyayîşan birnayîş dîyabi destpêkerdene.
